Juhannes Kask on 45 aastat noorem kui Eesti raskejõustik, aga ta on täpselt üheealine Eesti Tõsteliiduga. Pühendunud tegelemine oma isa  lemmikalaga on kasvatanud läbi pikkade aastakümnete tõstesporti harrastavaid noori. Viimased kümmekond aastat on ta eriliselt tegelenud Sindi noorte tõstespordi huvilistega. 16 Eesti rekordi omanik, 14 kordne Eesti meister ja 1928. a. Amsterdami olümpiamängudel osalenud Aleksander Kask on Juhannese isa, kelle nimelist tõstevõistlust on poeg Juhannes vedanud juba kümme aastat. Juhannes ise on olnud alati peakohtunik. Võistlustulemuste arvestust peetakse mälestusvõistlustel cinkleri süsteemi alusel, mis on  tunduvalt täpsem kui kehakaalukategoorias hindamine.